বহু-ঈশ্বরবাদ
বর্তমান পৃথিবীতে অনেকগুলো বহু-ঈশ্বরবাদী ধর্মের চর্চা চলমান রয়েছে, উদাহরণস্বরূপঃ হিন্দু ধর্ম, শিন্তবাদ, চীনা লৌকিক ধর্ম, থেলেমা, উয়িক্কা, দ্রুদবাদ, তাওবাদ, আস্ত্রু এবং ক্যান্ডম্বলে।
হিন্দুধর্মে ঈশ্বর শব্দের প্রয়োগ ও ব্যাখ্যা
দ্বৈতবাদীদের কাছে ঈশ্বর সম্পূর্ণ, নিখুঁত এবং উচ্চতর বাস্তবতারূপে বিদ্যমান। একই সাথে তাদের কাছে এই পৃথিবী সম্পূর্ণ ভিন্ন-বাস্তবতারূপে বিদ্যমান। অর্থাৎ, লৌকিক এবং পারলৌকিক উভয়জগৎই দ্বৈতবাদীদের কাছে বাস্তব। তবে একটি জগৎ আরেকটি জগৎ থেকে আলাদা। দ্বৈতবাদিতায় "জীবাত্মা (Jiva)" (প্রত্যেক জীবে যে আত্মা থাকে, তাকে বুঝানো হচ্ছে) প্রত্যেক জীবের জন্য স্বতন্ত্র, এবং সে আত্মা অন্য জীবের আত্মা থেকে ভিন্ন। আত্মা সবসময় মোক্ষ লাভ করতে চায়, আর এ মোক্ষ লাভের উপায় হচ্ছে আত্মার পরমাত্মার (ঈশ্বর) সাথে লীন বা একাত্ম হয়ে যাওয়া।